בעולם הדיסטופי הזה, קבוצת ההתנגדות שלכם היא התקווה האחרונה של האנושות.
למרבה הצער, כולכם נלכדתם על ידי השליטים הטירניים
והובאתם לקולוסאום העתיק לבידור הקטלני שלהם.
לפני שאתם מושלכים לצינוק,
אתם רואים הרבה מסדרונות ממוספרים שמובילים החוצה.
אבל כל יציאה חסומה על ידי מחסום חשמלי
עם לוח לחצנים.
אתם מגלים שלאחד מכם יתאפשר לנסות לברוח אבל רק אחרי שיעבור אתגר
בעוד כל האחרים יואכלו לסלמנדרות המוטנטיות בבוקר שלאחר מכן.
עם ההגיון הלוגי המושלם שלה, זארה היא הבחירה הברורה.
אתם נותנים לה משדר קול מוסתר כך שהשאר יוכלו להאזין איתה.
כשזארה מובלת מכם,
אתם שומעים הדי צעדים דרך אחד המסדרונות,
ואז הן עוצרות.
קול מודיע שהיא חייבת להכניס קוד
שמכיל שלושה מספרים חיוביים שלמים בסדר עולה,
כך שהמספר השני גדול או שווה לראשון,
והשלישי גדול או שווה לשני.
היא יכולה לשאול עד שלושה רמזים,
אבל אם היא תעשה ניחוש שגוי,
או תגיד משהו נוסף,
היא תיזרק חזרה לצינוק.
הרמז הראשון, הקול אומר, שהמכפלה של שלושת המספרים היא 36.
כשזארה מבקשת את הרמז השני,
הוא אומר לה שסכום שלושת המספרים
הוא זהה למספרו של המסדרון בו עברה.
יש שתיקה ארוכה.
אתם בטוחים שזארה זוכרת את מספר המסדרון,
אבל אין לכם דרך לדעת אותו,
והיא לא יכולה להגיד אותו בקול.
אם זארה תוכל להכניס את הקוד בנקודה זו, היא תעשה זאת,
אבל במקום, היא מבקשת את הרמז השלישי,
והקול מודיע שהמספר הגדול ביותר מופיע רק פעם אחת
בצרוף.
רגעים מאוחר יותר, הזמזום של המחסום החשמלי מפסיק לכמה שניות,
ואתם מבינים שזארה ברחה.
למרבה הצער, המשדר שלה לא בטווח יותר,
אז זה כל המידע שאתם מקבלים.
האם אתם יכולים למצוא את הפתרון?
עצרו במסך הבא לחשב את הפיתרון.
3
2
1
אתם מודאגים מהעובדה שאתם לא יודעים את מספר המסדרון של זארה,
אבל אתם מחליטים להתחיל מההתחלה בכל אופן.
מהרמז הראשון, אתם מחשבים את שמונה הצרופים האפשריים
שתוצאת מכפלתם 36.
אחד מאלה חייב להיות נכון, אבל איזה מהם?
עכשיו מגיע החלק הקשה.
למרות שאתם לא יודעים איזה מספר אתם מחפשים,
אמת מחליטים לחשב את סכום כל שלישיית מספרים.
אז אתם מבינים.
כל הסכומים חוץ משניים יחודיים,
אבל אם מספר המסדרון מתאים לכל אחד מאלה,
זארה היתה יודעת את הצרוף הנכון אז
בלי לבקש את הרמז השלישי.
מאחר והיא ביקשה את הרמז,
מספר המסדרון חייב להתאים לסכום היחיד
שמופיע יותר מפעם ברשימה:
שלוש עשרה.
אבל איזה מהצרופים שמצטרפים לשלוש עשרה הוא נכון:
1,6,6
או 2,2,9?
אז הרמז השלישי מגיע.
מאחר והוא אומר לכם שהמספר הגדול ביותר יחודי,
2,2,9 חייב להיות הקוד.
כשהלילה נופל, אתם והאחרים בורחים דרך מסדרון מספר שלוש עשרה
ומצטרפים לזארה בחוץ.
שחררתם את עצמכם בעזרת מתמטיקה ולוגיקה.
עכשיו הזמן לשחרר את שאר העולם.